**PAŽYMA**

**Dėl projektų finansavimo sąlygų aprašo projekto**

2016 m. lapkričio ­­\_\_\_­­ d. Nr. \_\_\_\_\_\_\_\_\_\_\_

2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.5.1-TID-R-518 priemonės „Vietinio susisiekimo viešojo transporto priemonių parko atnaujinimas“ (toliau – priemonė) projektų finansavimo sąlygų aprašas (toliau – Aprašas) nustato reikalavimus, kuriais turi vadovautis pareiškėjai, rengdami ir teikdami paraiškas finansuoti iš Europos Sąjungos struktūrinių fondų lėšų bendrai finansuojamus projektus pagal priemonės finansuojamas veiklas, iš Europos Sąjungos struktūrinių fondų lėšų bendrai finansuojamų projektų vykdytojai, įgyvendindami pagal Aprašą projektus, taip pat institucijos, atliekančios paraiškų vertinimą, atranką ir įgyvendinimo priežiūrą.

Įgyvendinant priemonės Apraše numatytą veiklą (,,nekenksmingų aplinkai viešojo transporto priemonių įsigijimas regionuose“), siekiama pagerinti viešuoju miesto transportu teikiamų paslaugų kokybę, paskatinti gyventojus labiau naudotis miesto ir priemiestiniu viešuoju transportu, taip pat finansiškai paremti savivaldybes, vykdančias joms Vietos savivaldos įstatyme nustatytą funkciją – ,,keleivių vežimo vietiniais maršrutais organizavimas, lengvatinio keleivių vežimo kompensacijų skaičiavimas ir mokėjimas“.

Apraše numatyta, kad priemonės lėšomis galės būti finansuojami bendri savivaldybių ir keleivių vežimą viešojo miesto transporto maršrutais vykdančių įmonių, su kuriomis konkurso arba vykdant kitą konkurencingą procedūrą sudarytos viešųjų paslaugų teikimo sutartys, projektai. Apklausus Lietuvos nacionalinės vežėjų automobiliais asociacijos ,,Linava“ narius, iš 23 mažesniųjų savivaldybių (be Vilniaus, Kauno, Klaipėdos, Šiaulių ir Panevėžio savivaldybių), apie kurias gauti duomenys, 18 savivaldybių yra sudariusios keleivių vežimo viešųjų paslaugų teikimo sutartis be konkurso (78 proc.) ir tik 6 savivaldybės – konkurso būdu (22 proc.).

Apraše, atsižvelgiant į Finansų ministerijos pasiūlymą, nėra reikalavimo iki paraiškos pateikimo teurėti sudarytą transporto priemonių pirkimo sutartį. Tokią sutartį sudarius, būtų atitinkamai pakoreguota projekto finansavimo sutartis.

Po projekto įgyvendinimo (įsigijus transporto priemones), transporto priemonės atitektų vežėjui (pagal savivaldybės ir vežėjo susitarimą), tačiau ne trumpiau kaip 5 metus turi būti įkeistos savivaldybės naudai, taip užtikrinat keleivių vežimo paslaugos teikimą.

Biudžeto ir valstybės turto valdymo departamento

Strateginio planavimo skyriaus

vyriausiasis specialistas Jonas Skarulskis